Document ID: /roh_data/filtered/Billingualer_Corpus_interleaved-de-rm.jsonl.gz/185

This is a text translated from German to Rumantsch Grischun.
Fossiliensuche am Ducangletscher in Davos geht weiter

Seit 1997 wird jeweils im Sommer auf der Ducanfurgga nach Fossilien gegraben. Die bisherigen Funde sind spektakulär. Die Arbeiten werden bis 2000 fortgesetzt.

Die Sedimentgesteine im Gebiet der Ducan- und Landwasser-Kette auf Gemeindegebiet von Davos enthalten versteinerte Reste von Tieren und Pflanzen, die sehr gut erhalten sind. Die Fossilien von Knochenfischen, Reptilien, wirbellosen Tieren und Pflanzen stammen aus dem marinen Mitteltrias. Sie sind also etwa 230 Mio. Jahre alt und für die Wissenschaft von grossem Interesse. Im Sommer 1997 begann das paläontologische Institut und Museum der Uni Zürich mit systematischen Grabungen. In der Zwischenzeit sind insbesondere Fische sowie ein kleiner Meeressaurier geborgen worden. Die Funde aus den sog. Prosanto-Schichten sind von internationaler Bedeutung. Sie werden durch Fachleute präpariert und wissenschaftlich bearbeitet. Verschiedentlich ist in den Medien über die Grabungen berichtet worden und im Schweizer Pavillon der Weltausstellung in Lissabon wurde ein Abguss eines am Ducan gefundenen fossilen Fischs gezeigt. Das geborgene Material ist Eigentum des Kantons Graubünden. Bis im Sommer 2000 soll noch weitergegraben werden. Wenn die Grabungen abgeschlossen und die Funde wissenschaftlich ausgewertet sind, sollen die wichtigsten Ergebnisse in Zusammenarbeit mit dem Bündner Natur-Museum in einer Wanderausstellung und in einer illustrierten Broschüre präsentiert werden. Für die geplante Grabung 1999 gewährt die Regierung dem paläontologischen Institut und Museum der Uni Zürich einen Beitrag von 5'600 Franken an Reisespesen, Unterkunft, Verpflegung, Arbeitsmaterial und Helikoptertransporte. Die Uni Zürich ihrerseits übernimmt die Lohnkosten der Feldarbeiten und jene der anschliessenden Auswertung. Das weitere Erforschen der Fossil-Lagerstätten auf der Ducanfurgga liegt auch im Interesse des Kantons Graubünden, da die Funde Rückschlüsse auf das Leben in der damaligen Zeit und über die geologische Entstehung unseres Kantons erlauben.

Bistumsartikel streichen

Gegenüber Bundesrat Arnold Koller erklärt sich die Regierung damit einverstanden, den sog. Bistumsartikel aus der Bundesverfassung zu streichen. Er sieht eine Genehmigungspflicht für das Errichten neuer Bistümer in der Schweiz vor. Diese religiöse Ausnahmebestimmung ist diskriminierend und völkerrechtswidrig. Sie bildet ein überholtes Relikt aus der Zeit des Kuturkampfs im letzten Jahrhundert, dem keinerlei Bedeutung mehr zukommt.

Humanitäre Hilfe

Der Kanton unterstützt im Rahmen seiner finanziellen Möglichkeiten Hilfsprojekte im Ausland. In diesem Sinn spricht die Regierung Beiträge im Gesamtbetrag von 26'000 Franken an die folgenden Institutionen resp. Projekte:

- Schweizerisches Rotes Kreuz an die Hilfsaktionen für die Erdbeben-Opfer in Kolumbien,

- terre des hommes Schweiz ans Projekt "Schulen für arbeitende Kinder in Nicaragua",

- Helvetas ans Projekt "Nachhaltige Bewirtschaftung natürlicher Ressourcen in Lesotho",

- Caritas Schweiz ans Projekt "Verbesserung der Lebenssituation von Frauen und Kindern in zwei Slumvierteln in Manila, Philippinen",

- Rumänienhilfe der Samaritergruppe Chur an die Mitfinanzierung der privaten Wasseranschlüsse in Plaiesii de Jos in Siebenbürgen, und

- Tschernobylhilfe Surselva (Erholungsaufenthalte für Kinder).

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 18.03.1999

Tschertga da fossils sin il glatscher dal Ducan a Tavau va vinavant

Dapi il 1997 vegn chavà mintgamai la stad per fossils sin la "Ducanfurgga". Ils chats d'enfin uss èn spectaculars. Las lavurs vegnan cuntinuadas fin l'onn 2000.

Ils craps da sediment en il territori da la chadaina dal Ducan e dal Landwasser sin il territori communal da Tavau cumpiglian rests petrifitgads d'animals e da plantas ch'èn mantegnids fitg bain. Ils fossils da peschs cun ossa dira, reptils, animals invertebrads e plantas derivan dal trias mesaun marin. Els han pia ina vegliadetgna da ca. 230 milliuns onns ed èn da grond interess per la scienza. La stad 1997 ha l'institut ed il museum paleontologic da l'universitad da Turitg cumenzà cun exchavaziuns sistematicas. En il fratemp han ins chattà surtut peschs sco er in pitschen saurier da mar. Ils chats ord las uschenumnadas stresas da Prosanto èn d'impurtanza internaziunala. Els vegnan preparads ed elavurads scientificamain tras spezialists. Differentas giadas èsi vegnì rapportà en las medias davart las exchavaziuns, ed en il pavigliun svizzer da l'exposiziun mundiala a Lissabon han ins mussà ina culada d'in pesch fossil chattà al Ducan. Il material chattà e proprietad dal chantun Grischun. Fin la stad 2000 vul ins anc chavar vinavant. Cur che las exchavaziuns èn terminadas ed ils chats valitads scientificamain, duain ils resultats ils pli impurtants vegnir preschentads en collavuraziun cun il museum grischun da natira en in'exposiziun ambulanta ed ina broschura illustrada. Per l'exchavaziun planisada per 1999 conceda la regenza a l'institut ed al museum paleontologic da l'universitad da Turitg ina contribuziun da 5'600 francs a las spesas da viadi, alloschi, dunsena, material da lavur e transports cun il helicopter. L'universitad da Turitg surpiglia ils custs da salari da las lavurs en il lieu sco er ils custs da la valitaziun da quellas. L'ulteriura perscrutaziun da l'effectiv da fossils sin la "Ducanfurgga" succeda er en l'interess dal chantun Grischun, perquai ch'ils chats permettan conclusiuns davart la vita da lez temp e davart la naschientscha geologica da noss chantun.

Abrogar l'artitgel davart ils uvestgieus

Visavi cusseglier federal Arnold Koller sa declera la regenza d'accord da vulair abrogar l'uschenumnà artitgel davart ils uvestgieus ord la constituziun federala. El prevesa in'obligaziun d'approvaziun per la creaziun d'uvestgieus novs en Svizra. Questa disposiziun excepziunala religiusa è discriminanta e stat en cuntradicziun al dretg internaziunal. Ella è in relict antiquà dal temp dal cumbat cultural dal davos tschientaner e n'ha nagina muntada pli.

Agid umanitar

Il chantun sustegna en il rom da sias pussaivladads finanzialas projects d'agid a l'exteriur. En quest senn conceda la regenza contribuziuns en la summa totala da 26'000 francs a las sequentas instituziuns resp. als sequents projects:

- Crusch cotschna svizra a las acziuns d'agid per las victimas dal terratrembel en Columbia

- terre des hommes Svizra al project "Scolas per uffants che lavuran a Nicaragua"

- Helvetas al project "Cultivaziun durabla da resursas natiralas a Lesotho"

- Caritas Svizra al project "Meglieraziun da la situaziun da viver da dunnas ed uffants en dus quartiers da slum a Manila, Filippinas"

- Agid a la Rumenia da la gruppa da samaritans da Cuira per gidar a finanziar ils attatgs privats d'aua a Plaiesii de Jos en Transilvania, e

- Agid a Tschernobyl Surselva (sogiurns da recreaziun per uffants).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 18.03.1999